Αντώνιος Μάτσας

Ο Αντώνιος Μάτσας (1871 – 1950) ήταν Έλληνας μηχανικός και πολιτικός.

Βιογραφικά στοιχεία 

Γεννήθηκε στη Σύρο και ήταν γιος του Κωνσταντίνου Μάτσα, γυμνασιάρχη Σύρου και αδερφού του Αντώνη Ζ. Μάτσα. Αδελφός του ήταν ο γενικός διευθυντής της Τράπεζας Αθηνών, Ζαφείριος Μάτσας. Σπούδασε μηχανικός στη Γάνδη και εργάστηκε στα ορυχεία της Σερίφου αλλά και στη διάνοιξη της διώρυγας του Ισθμού. Διετέλεσε, επίσης, διευθυντής του ΣΠΑΠ και του ΣΕΚ.

Εξελέγη βουλευτής Μήλου στις εκλογές του 1905. Στην κυβέρνηση Τριανταφυλλάκου διετέλεσε υπουργός Συγκοινωνιών.

Απεβίωσε στην Αθήνα. Ήταν παντρεμένος με την Θεοδώρα Καμπά και είχε αποκτήσει δύο γιους, τον Κωστή και τον Αλέξανδρο, διπλωμάτη και λογοτέχνη.

Παραπομπές 

Έλληνες μηχανικοί
Βουλευτές Μήλου
Έλληνες υπουργοί Συγκοινωνιών